b'\n_START_ARTICLE_\nUTF-8\n_START_PARAGRAPH_\nUTF-8 (8-bit Unicode Transformation Format) \xe2\x80\x93 viena kintamo ilgio simboli\xc5\xb3 koduo\xc4\x8di\xc5\xb3, kuria galima u\xc5\xbera\xc5\xa1yti bet kok\xc4\xaf Unikodo simbol\xc4\xaf bei lieka ir pilnas suderinamumas su 7 bit\xc5\xb3 ASCII koduote, pritaikyta angl\xc5\xb3 kalbos ab\xc4\x97c\xc4\x97lei._NEWLINE_UTF-8 da\xc5\xbenai naudojama internete, kur d\xc4\x97l istorini\xc5\xb3 suderinamumo prie\xc5\xbeas\xc4\x8di\xc5\xb3 ar d\xc4\x97l taupumo ne visada galima pereiti prie UTF-16 koduot\xc4\x97s.\n_START_SECTION_\nTechnin\xc4\x97s charakteristikos\n_START_PARAGRAPH_\nUTF-8 yra Unikodo tipo koduot\xc4\x97, kurioje vienam simboliui skiriama nuo 1 baito iki 4 bait\xc5\xb3._NEWLINE_Po 1 bait\xc4\x85 u\xc5\xbeima Angli\xc5\xa1kos ab\xc4\x97c\xc4\x97l\xc4\x97s simboliai, skai\xc4\x8diai, skyrybos \xc5\xbeenklai. Taip koduojami 128 simboliai, kuri\xc5\xb3 kodai priklauso ASCII koduotei, Unikode u\xc5\xbeiman\xc4\x8diai srit\xc4\xaf nuo U+0000 iki U+007F._NEWLINE_Po 2 baitus u\xc5\xbeima i\xc5\xa1pl\xc4\x97stiniai lotyni\xc5\xa1ki ra\xc5\xa1menys (ir lietuvi\xc5\xa1kos raid\xc4\x97s), graik\xc5\xb3, arm\xc4\x97n\xc5\xb3, kopt\xc5\xb3, hebraj\xc5\xb3 ir arab\xc5\xb3 ab\xc4\x97c\xc4\x97li\xc5\xb3 bei kirilicos raid\xc4\x97s._NEWLINE_Po 3 baitus u\xc5\xbeima raid\xc4\x97s kit\xc5\xb3 ra\xc5\xa1to sistem\xc5\xb3 (japon\xc5\xb3, kin\xc5\xb3, kit\xc5\xb3 Azijos taut\xc5\xb3)._NEWLINE_Po 4 baitus u\xc5\xbeimantys simboliai yra labai reti (juos ir UTF-16 koduoja ne dviem, o keturiais baitais)._NEWLINE_5 bait\xc5\xb3 ir 6 bait\xc5\xb3 simbolius numat\xc4\x97 pradin\xc4\x97 specifikacija, bet 2003 m. lapkri\xc4\x8dio RFC 3629 dokumentas apribojo UTF-8 simbolius iki 4 bait\xc5\xb3._NEWLINE_Kaip ir kitoms UTF koduot\xc4\x97ms, apie bait\xc5\xb3 tvark\xc4\x85 galima teksto dorojimo program\xc4\x85 galima \xc4\xafsp\xc4\x97ti specialia bait\xc5\xb3 tvarkos \xc5\xbeyme, ta\xc4\x8diau konkre\xc4\x8diu UTF-8, kur koduojamo teksto bait\xc5\xb3 tvarka visada vienoda, tri\xc5\xbeenkl\xc4\x97 \xc5\xbeym\xc4\x97 naudojama tik informavimui apie pa\xc4\x8dios UTF-8 buvim\xc4\x85.'